ഹൈദരാബാദിലെ 400 വർഷം പഴക്കമുള്ള മക്ക മസ്ജിദിൽ ഉച്ചയ്ക്ക് 1: 15 നാണ് ബോംബ് പൊട്ടിത്തെറിച്ചത്. സൈക്ലോടോൾ, ആർ‌ഡി‌എക്സ്, ടി‌എൻ‌ടി എന്നിവയുടെ 60:40 മിശ്രിതം, പൈപ്പിൽ നിറച്ചാണ് ഐ‌ഇഡി നിർമ്മിച്ചിരുന്നത്. മാർബിൾ തട്ടിനടിയിലായിരുന്നു ഇവ സ്ഥാപിച്ചിരുന്നത്. ഇക്കാരണത്താൽ പൊട്ടിത്തെറിയുടെ ആഘാതം കുറയുകയും നിരവധി ജീവൻ രക്ഷപ്പെടാനിടയാവുകയും ചെയ്തു. പൊട്ടാത്ത രണ്ട് ബോംബുകൾ കൂടി പിന്നീടുള്ള പരിശോധനയിൽ കണ്ടെത്തി, ഒന്ന് സ്ഫോടന സ്ഥലത്ത് നിന്ന് 100 മീറ്റർ അകലെയായും മറ്റൊന്ന് പ്രധാന ഗേറ്റിന് സമീപവുമാണ് കണ്ടെത്തിയത്. സ്‌ഫോടനം നടന്ന് 3 മണിക്കൂറിനുശേഷം അവ നിർവ്വീര്യമാക്കപ്പെട്ടു. 

മക്ക മസ്ജിദിലെ തുറസ്സായ ഭാഗത്തിന് സമീപമാണ് സ്‌ഫോടനം ഉണ്ടായത്. സ്ഫോടന സമയത്ത് പതിനായിരത്തിലധികം ആളുകൾ വെള്ളിയാഴ്ച പ്രാർത്ഥനയ്ക്കായി പള്ളി പരിസരത്ത് ഉണ്ടായിരുന്നു. പരിക്കേറ്റവർ ഹൈദരാബാദിലെ ഉസ്മാനിയ ആശുപത്രിയിലാണ് ചികിത്സ തേടിയിരുന്നത്. 

സ്ഫോടനത്തെത്തുടർന്ന് രാജ്യമെങ്ങും അതീവ ജാഗ്രതയിലായിരുന്നു.. മരണങ്ങൾ കൂടാതെ അമ്പതോളം പേർക്ക് പരിക്കേറ്റിരുന്നു.

കലാപവും പോലീസ് വെടിവയ്പ്പും
സംഭവം
കോടതി ഹിയറിംഗുകളും വിധി
പ്രതികൾ